钦定古今图书集成/明伦汇编/氏族典/第278卷 > 王陞
## 钦定古今图书集成/明伦汇编/氏族典/第278卷 > 王陞

按《松江府志》：“陞字超之，华亭人。万历丙辰进士，授常
山知县，调繁山阴，征为工部主事。当董作三殿时，魏
忠贤擅政，欲见之，升不往。铨司阙，廷议举陞，忠贤抑
勿用，改兵部职方司，擢太仆寺少卿。升为郎。尝荐总
理卢象昇威振陜雒，流贼所畏，宜使专督楚豫，以靖
内寇。时不能用。武陵杨嗣昌夺情起复，言者皆获罪”，
陞面诘之曰：“公欲效李贤耶？”嗣昌默然，自是相左。在
囧寺，值薛国观当国，怨陞不附己，再推山西、湖广巡
抚，皆不用。遂谢病归，卒于家。